SMERNICA RADY
z 15. júla 1975
o odpade
(75/442/EHS)

RADA EURÓPSKCH SPOLOČENSTIEV
majúc na zreteli
- Zmluvu o založení Európskeho hospodárskeho spoločenstva, najmä  jej články 100 a 235;
- návrh Komisie;
- stanovisko Európskeho parlamentu [1];
- stanovisko Ekonomického a sociálneho výboru [2];
a vzhľadom na to, že
- akýkoľvek nesúlad medzi opatreniami o zneškodňovaní odpadov,  ktoré už sú v platnosti, alebo ktoré sú pripravované v rôznych  členských krajinách, môže vytvoriť nerovné podmienky pre  hospodársku súťaž , a tak priamo ovplyvniť pôsobenie spoločného  trhu, a vzhľadom na to, že je preto nevyhnutné zblížiť zákony v  tejto oblasti, ako hovorí článok 100 Zmluvy;
- je pre toto zbližovanie zákonov nutné, aby bolo sprevádzané  takou ďalšou činnosťou Spoločenstva, aby ciele Spoločenstva v  oblasti ochrany životného prostredia a zlepšenia kvality života  mohli byť dosiahnuté, a mali by byť pre to stanovené určité  pravidlá, a tiež vzhľadom na článok 235 Zmluvy, ktorý by mal  byť uplatnený, pričom Zmluva sama nezaisťuje dostatočnú pomoc  pre tento účel;
- podstatným cieľom všetkých opatrení vzťahujúcich sa na  zneškodňovanie odpadov musí byť ochrana ľudského zdravia a  životného prostredia proti škodlivým účinkom spôsobovaným  zberom, prepravou, spracovaním, skladovaním a odhadzovaním  odpadu;
- regenerácia odpadu a použitie regenerovaných materiálov by mali  byť podporované za účelom zachovania prírodných zdrojov;
- program činnosti Európskych spoločenstiev v oblasti životného  prostredia [3] zdôrazňuje potrebu činnosti Spoločenstva vrátane  zladenia legislatívy;
- účinné a konzistentné nariadenia o zneškodňovaní odpadu, ktoré  nebránia obchodu vnútri Spoločenstva ani neovplyvňujú podmienky  hospodárskej súťaže by mali byť prijaté pre hmotný majetok,  ktorý jeho vlastník odstraňuje, alebo ktorého odstránenie je  požadované v rámci predpisov platného národného právneho  poriadku s výnimkou rádioaktívneho odpadu, odpadu po ťažbe a  poľnohospodárskeho odpadu, zvieracích mŕtvol, odpadových vôd,  plynných odpadov a tých odpadov, ktorých sa týkajú osobitné  pravidlá Spoločenstva;
- aby bola zaistená ochrana životného prostredia, mal by byť  vytvorený a prijatý systém vydávania povolení pre podniky,  ktoré upravujú, skladujú alebo vyhadzujú odpad z poverenia  tretích strán, ďalej systém dozoru nad podnikmi a systém  povolení pre podniky, ktoré zbierajú odpady od iných, ďalej  program zaobchádzania s odpadmi zahrňujúci podstatné faktory,  ktoré je potrebné vziať do úvahy vzhľadom na rôzne operácie  zneškodňovania odpadu;
- tie časti nákladov na zneškodnenie nepokryté výnosmi zo  spracovania odpadov musia byť uhradené v súlade s princípom  "znečisťovateľ platí".

PRIJALA TÚTO SMERNICU:

 Článok 1
Na účely tejto smernice:
(a) "odpad" znamená akúkoľvek látku alebo predmet, ktoré majiteľ  odkladá, alebo ktoré si praje odložiť podľa predpisov  platného národného právneho poriadku "waste"
(b) "zneškodňovanie" znamená: "disposal"
 - zber, triedenie, prepravu a spracovanie odpadu rovnako ako  aj jeho skladovanie a ukladanie na povrch i pod povrch  zeme;
 - transformačné operácie nevyhnutné pre opätovné využitie,  regeneráciu alebo recykláciu.

 Článok 2
1. Bez prejudície tejto smernice môžu členské štáty prijať  špecifické pravidlá pre konkrétne kategórie odpadu.
2. Z dosahu platnosti tejto smernice bude vylúčené nasledovné:
 (a) rádioaktívny odpad;
 (b) odpad vznikajúci pri prospekcii, ťažbe, spracovaní a  skladovaní nerastných surovín a pri práci v lomoch;
 (c) zvieracie mŕtvoly a nasledujúci poľnohospodársky odpad:  fekálie a ďalšie substancie používané pri obrábaní pôdy;
 (d) odpadové vody okrem odpadov v kvapalnej forme;
 (e) plyny vypúšťané do ovzdušia;
 (f) odpady, na ktoré sa vzťahujú zvláštne pravidlá  Spoločenstva.

 Článok 3
1. Členské štáty vykonajú príslušné kroky na podporu  predchádzania, recyklácie a spracovania odpadov, získavania  surovín a prípadne energie z týchto odpadov a akéhokoľvek  ďalšieho procesu opätovného využitia odpadu.
2. Štáty budú včas informovať Komisiu o akomkoľvek návrhu  právnych predpisov vypracovaných pre tento účel, najmä o  akomkoľvek návrhu týkajúcom sa:
 (a) používania výrobkov, ktoré môžu byť zdrojom technických  problémov vzťahujúcich sa na ich zneškodnenie, alebo  zneškodnenie ktorých vyžaduje nadmerné náklady vzhľadom na  priemerné náklady na odkladanie;
 (b) podpory:
 - zníženia množstva určitého odpadu;
 - úpravy odpadu pred jeho recykláciou alebo novým  využitím;
 - regenerácie surovín a generácie energie z určitého  odpadu;
 (c) použitia určitých prírodných zdrojov vrátane zdrojov  energie v aplikáciách, v ktorých môžu byť nahradené  regenerovanými materiálmi.

 Článok 4
Členské štáty vykonajú nevyhnutné opatrenia na zaistenie toho, aby odpad bol zneškodňovaný bez ohrozenia ľudského zdravia a poškodenia životného prostredia, najmä:
- bez rizika pre vodu, vzduch, pôdu a rastliny a zvieratá;
- bez obťažovania okolia hlukom alebo zápachmi;
- bez nepriaznivého vplyvu na krajinu alebo miesta, ktoré sú  predmetom zvláštneho záujmu.

 Článok 5
Členské štáty zriadia alebo určia príslušný úrad alebo úrady, ktoré budú v danej oblasti zodpovedné za plánovanie, organizáciu, schvaľovanie a dozor nad operáciami zneškodňovania odpadu.

 Článok 6
Od príslušných úradov alebo od úradov podľa článku 5 (tejto smernice) sa bude vyžadovať, aby vypracovali čo najskôr jeden alebo niekoľko programov vzťahujúcich sa najmä:
- na typ a množstvo odpadu, ktoré má byť zneškodnené;
- na všeobecné technické požiadavky;
- na vhodné miesto pre zneškodňovanie;
- na akékoľvek špeciálne nároky určitých odpadov.
Program alebo programy sa môžu týkať napr.:
- fyzických a právnických osôb splnomocnených na vykonávanie  zneškodňovania odpadov;
- odhadnutých nákladov na operácie zneškodňovania;
- príslušných opatrení na podporu racionalizácie zberu, triedenia  a úpravy odpadu.

 Článok 7
Členské štáty príjmu nevyhnutné opatrenia na zaistenie toho, že akýkoľvek držiteľ odpadu:
- s ním zaobchádza s využitím súkromného alebo verejného  zberového kontajnera alebo využíva príslušný podnik na jeho  zneškodňovanie;
- alebo zneškodňuje odpad sám v súlade s opatreniami prijatými  podľa článku 4.

 Článok 8
Na dosiahnutie súhlasu s opatreniami prijatými podľa článku 4 akékoľvek zariadenie alebo podnik upravujúci, skladujúci alebo vyhadzujúci odpady z poverenia tretích strán musí obdržať povolenie od príslušného úradu podľa článku 5, vzťahujúce sa najmä:
- na druh a množstvo odpadu, ktorý má byť upravený;
- na všeobecné technické požiadavky;
- na bezpečnostné opatrenia, ktoré majú byť prijaté;
- na informácie, ktoré majú byť príslušnému úradu na požiadanie k  dispozícii, a ktoré sa týkajú pôvodu, miesta určenia a úpravy  odpadu a druhu, typu a množstva tohoto odpadu.

 Článok 9
Zariadenia a podniky uvedené v článku 8 budú podrobované periodickej inšpekcii príslušným úradom podľa článku 5, aby bolo najmä zaistené, že sú plnené podmienky povolenia.

 Článok 10
Podniky prevážajúce, zbierajúce, skladujúce, vyhadzujúce alebo upravujúce svoje vlastné odpady a tie, ktoré zbierajú alebo prepravujú odpady z poverenia tretích strán, budú podrobené dohľadu zaisťovanému príslušným úradom podľa článku 5 tejto smernice.

 Článok 11
V súlade s princípom "znečisťovateľ platí" budú náklady na zneškodnenie odpadov, bez ohľadu na to, či vznikajú akékoľvek zisky pri ďalšej úprave odpadov, hradené:
- držiteľom, ktorý využil pre svoj odpad zberný kontajner alebo  zariadenie podľa článku 8;
- alebo predchádzajúcimi držiteľmi alebo pôvodcami výrobku, z  ktorého odpad vzniká.

 Článok 12
Každé tri roky pripravia členské štáty situačnú správu o zneškodňovaní odpadu v im prislúchajúcich teritóriách a zašlú ju Komisii. Pre tento účel zariadenia alebo podniky uvedené v článkoch 8 a 10 musia dodať príslušnému úradu podľa článku 5 všetky náležitosti týkajúce sa zneškodňovania odpadu. Komisia túto rozošle ostatným členským krajinám.

 Článok 13
Členské štáty uvedú do platnosti opatrenia požadovené pre naplnenie tejto smernice behom 24 mesiacov od jej oznámenia a budú o tom informovať Komisiu

 Článok 14
Členské štáty budú oznamovať Komisii texty hlavných opatrení národných právnych poriadkov, ktoré príjmu pre oblasť platnosti tejto smernice.

 Článok 15
Táto smernica je určená členským štátom.

V Bruseli, 15. júla 1975 Za Radu
 predseda
 M. RUMOR